A Bizottság 2381/94/EK rendelete

(1994. szeptember 30.)

a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló 2092/91/EGK tanácsi rendelet II. mellékletének módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1468/94/EK bizottsági rendelettel [1] módosított, a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló, 1991. június 24-i 2092/91/EGK tanácsi rendeletre [2] és különösen annak 13. cikkére,

mivel egyes tagállamok kérték bizonyos, a 2092/91/EGK rendelet II. mellékletében nem szereplő, trágyázó szerek felvételét a mellékletbe, lévén, hogy azokat a Közösség egyes országaiban hagyományosan követett biogazdálkodási gyakorlat szabályzatainak megfelelően a biogazdálkodásban jelenleg is alkalmazzák; mivel e kérelmek vizsgálata nyomán megállapítást nyert, hogy teljesülnek a 7. cikk (1) bekezdésének b) pontjában említett követelmények;

mivel szükséges továbbá feltüntetni a 2092/91/EGK rendelet II. mellékletében felsorolt egyes trágyázó szerek leírását, hogy e termékek jellege és származása nyomon követhető legyen;

mivel szükségesnek bizonyult egyes trágyázó szerek tekintetében pontosabban megfogalmazni a felhasználás feltételeit, valamint az összetételre vonatkozó követelményeket annak érdekében, hogy biztosítható legyen a 2092/91/EGK rendelet II. mellékletében való felsorolásra vonatkozó, a 7. cikk (1) bekezdésének b) pontjában említett követelményeknek való maradéktalan megfelelés;

mivel a 2092/91/EGK rendelet II. mellékletének A. részéből törölt termékek készleteinek értékesítésére bizonyos időtartamot kell meghatározni;

mivel az e rendeletben előírt intézkedések összhangban vannak a 2092/91/EGK rendelet 14. cikke alapján létrehozott bizottság véleményével,

ELFOGADTA EZT A RENDELETET:

1. cikk

A 2092/91/EGK rendelet II. mellékletének A. része helyébe e rendelet melléklete lép.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

A 2092/91/EGK rendelet e rendelet hatálybalépésének időpontja előtt hatályos II. mellékletének A. részéből törölt termékek a rendelkezésre álló készletek kimerüléséig, de legkésőbb 1995. július 1-jéig továbbra is a korábban érvényes feltételekkel használhatók fel.

A 2092/91/EGK rendelet II. mellékletének A. részében az e rendelet hatálybalépését megelőzően alkalmazottaknál szigorúbb korlátozásokkal szereplő termékek a rendelkezésre álló készletek kimerüléséig, de legkésőbb 1995. július 1-jéig továbbra is a korábban alkalmazott feltételekkel használhatók fel.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1994. szeptember 30-án.

a Bizottság részéről

René Steichen

a Bizottság tagja

[1] HL L 159., 1994.6.28., 11. o.

[2] HL L 198., 1991.7.22., 1. o.

--------------------------------------------------

MELLÉKLET

II. MELLÉKLET

A. rész

Az I. melléklet (2) bekezdésének rendelkezései szerint trágyázás és talajjavítás céljából történő felhasználásra kivételesen engedélyezett termékek

Megnevezés | Leírás, összetételre vonatkozó követelmények, felhasználási feltételek |

Összetett termékek, illetve kizárólag az alábbiakban felsorolt anyagokat tartalmazó termékek | |

–Istállótrágya | Állati ürülékek és növényi anyagok (alomanyag) keverékéből álló termék Az ellenőrző szervezet vagy hatóság által elismert igény Állatfajok megjelölése Külterjes állattartásból származik, kizárólag a legutóbb a 3669/93/EK rendelettel [1]módosított 2328/91/EGK tanácsi rendelet [2] 6. cikkének (5) bekezdése értelmében |

–Szárított istállótrágya, szárított baromfitrágya | Az ellenőrző szervezet vagy hatóság által elismert igény Állatfajok megjelölése Külterjes állattartásból származik, kizárólag a 2328/91/EGK rendelet 6. cikkének (5) bekezdése értelmében |

–Komposztált állati ürülék, ide értve a baromfitrágyát és a komposztált istállótrágyát is | Az ellenőrző szervezet vagy hatóság által elismert szükséglet Állatfajok megjelölése Üzemszerű gazdálkodásból nem származhat |

–Folyékony állati ürülékek (hígtrágya, trágyalé stb.) | Ellenőrzött erjesztés és/vagy megfelelő hígítás utáni használat Az ellenőrző szervezet vagy hatóság által elismert igény Állatfajok megjelölése Üzemszerű gazdálkodásból nem származhat |

–Tőzeg | Kizárólag kertészeti felhasználásra (kisüzemi növénytermesztés, virágtermesztés, erdőművelés, csemetekert, faiskola) |

–Gombakomposzt | A táptalaj csak az e jegyzékben szereplő anyagokat tartalmazhatja |

–Gilisztaürülék (gilisztakomposzt) és rovarürülék | |

–Guanó | Az ellenőrző szervezet vagy hatóság által elismert igény |

–Növényi anyagok komposztált keveréke | Az ellenőrző szervezet vagy hatóság által elismert igény |

–A következő állati eredetű termékek és melléktermékek:vérlisztpatalisztszarulisztcsontliszt vagy zselatinmentes csontlisztcsontszénhalliszthúsliszttollból, szőrből és "chiquette" – ből készült lisztgyapjúirhaszőrtejtermékek | Az ellenőrző szervezet vagy hatóság által elismert igény |

–Trágyázó szerként használt növényi eredetű termékek és melléktermékek(például olajospogácsa-őrlemény, kakaóhéj, malátacsíra stb.) | |

–Algák és algából készült termékek | Amennyiben a következő eljárásokkal nyerték: i.fizikai eljárás, beleértve a szárítást, a fagyasztást és az őrlést;ii.vízzel, savas és/vagy lúgos vizes oldattal végzett kivonás;iii.erjesztés |

–Fűrészpor és faforgács | Kivágás után vegyileg nem kezelt fa |

–Fakéregkomposzt | Kivágás után vegyileg nem kezelt fa |

–Fahamu | Kivágás után vegyileg nem kezelt fából |

–Puha őrölt foszfátkő | A legutóbb a 89/284/EGK irányelvvel [3]módosított 76/116/EGK tanácsi irányelvben [4]meghatározott termék Kadmiumtartalma nem haladja meg a 90 mg/kg-ot (P205) |

–Alumínium-kalcium-foszfát | A legutóbb a 89/284/EGK irányelvvel módosított 76/116/EGK irányelvben meghatározott termék Kadmiumtartalma nem haladja meg a 90 mg/kg-ot (P205) Csak lúgos talajok esetében használható (pH > 7,5) |

–Bázikus salak | Az ellenőrző szervezet vagy hatóság által elismert igény |

–Nyers kálisó(pl. kainit, szilvinit stb.) | Az ellenőrző szervezet vagy hatóság által elismert igény |

–Magnéziumsót tartalmazó kálium-szulfát | Az ellenőrző szervezet vagy hatóság által elismert igény Nyers kálisóból nyert |

–Cefre és cefrekivonat | Ammóniumcefre kizárva |

–Természetes eredetű kalcium-karbonát(pl.: kréta, márga, mészkő, Breton javító (maërl), foszfátkréta) | |

–Természetes eredetű magnézium- és kalcium-karbonát(pl. magnézium-mész, magnézium-mészkőliszt stb.) | Csak természetes eredetű Az ellenőrző szervezet vagy hatóság által elismert igény |

–Magnézium-szulfát (pl. kiezerit) | |

–Kalcium-klorid oldat | Almafa levélzetének a kalciumhiány megállapítását követő kezelése Az ellenőrző szervezet vagy hatóság által elismert igény |

–Kalcium-szulfát (gipsz) | A 89/284/EGK irányelvvel módosított 76/116/EGK irányelvben meghatározott termék Csak természetes eredetű |

–Elemi kén | A 89/284/EGK irányelvvel módosított 76/446/EGK irányelvben meghatározott termék Az ellenőrző szervezet vagy hatóság által elismert igény |

–Nyomelemek | A 89/530/EGK irányelvben felsorolt nyomelemek [5] Az ellenőrző szervezet vagy hatóság által elismert igény |

–Nátrium-klorid | Csak kősó Az ellenőrző szervezet vagy hatóság által elismert igény |

–Kőzetliszt | |

[1] HL L 338., 1993.12.31., 26. o.

[2] HL L 218., 1991.8.6., 1. o.

[3] HL L 111., 1989.4.22., 34. o.

[4] HL L 24., 1976.1.30., 21. o.

[5] HL L 281., 1989.9.30., 116. o.

--------------------------------------------------